open-index/open-wikipedia-markdown huggingface dataset:
प्रथम आंग्ल-सिख युद्ध

**प्रथम आंग्ल-सिख युद्ध** पंजाब के सिख राज्य तथा अंग्रेजों के बीच 1845-46 के बीच लड़ा गया था। इसके परिणाम स्वरूप सिख राज्य का कुछ हिस्सा अंग्रेजी राज का हिस्सा बन गया।

* प्रथम सिक्ख युद्ध का प्रथम रण (१८ दिसम्बर १८४५) मुदकी में हुआ। प्रधानमंत्री लालसिंह के रणक्षेत्र से पलायन के कारण सिक्ख सेना की पराजय निश्चित हो गई। 

* दूसरा मोर्चा (२१ दिसंबर) फिरोजशाह में हुआ। अंग्रेजी सेना की भारी क्षति के बावजूद, रात में लालसिंह, तथा प्रात: प्रधान सेनापति तेजासिंह के पलायन के कारण सिक्ख सेना पुन: पराजित हुई।

* तीसरा मोर्चा (२१ जनवरी १८४६) बद्दोवाल में हुआ। रणजीतसिंह तथा अजीतसिंह के नायकत्व में सिक्ख सेना ने हैरी स्मिथ को पराजित किया; यद्यपि ब्रिगेडियर क्योरेटन द्वारा सामयिक सहायता पहुँचने के कारण अंग्रेजी सेना की परिस्थिति कुछ सँभल गई।

* चौथा मोर्चा (२८ जनवरी) अलीवाल में हुआ, जहाँ अंग्रेजों का सिक्खों से अव्यवस्थित संघर्ष (Skirmish) हुआ।

* अंतिम रण (१० फरवरी) स्व्रोओं में हुआ। तीन घंटे की गोलाबारी के बाद, प्रधान अंग्रेजी सेनापति लार्ड गफ ने सतलुज के बाएँ तट पर स्थित सुदृढ़ सिक्ख मोर्चे पर आक्रमण कर दिया। प्रथमत: गुलाब सिंह ने सिक्ख सेना को रसद पहुँचाने में जान-बूझकर ढील दी। दूसरे, लाल सिंह ने युद्ध में सामयिक सहायता प्रदान नहीं की। तीसरे, प्रधान सेनापति तेजासिंह ने युद्ध के चरम बिंदु पर पहुँचने के समय मैदान ही नहीं छोड़ा, बल्कि सिक्ख सेना की पीठ की ओर स्थित नाव के पुल को भी तोड़ दिया। चतुर्दिक घिरकर भी सिक्ख सिपाहियों ने अंतिम मोर्चे तक युद्ध किया, किंतु, अंतत:, उन्हें आत्मसमर्पण करना पड़ा।

२० फ़रवरी १८४६, को विजयी अंग्रेज सेना लाहौर पहुँची। लाहौर (९ मार्च) तथा भैरोवाल (१६ दिसंबर) की संधियों के अनुसार पंजाब पर अंग्रेजी प्रभुत्व की स्थापना हो गई। लारेंस को ब्रिटिश रेजिडेंट नियुक्त कर विस्तृत प्रशासकीय अधिकार सौंप दिए गए। अल्प वयस्क महाराजा दिलीप सिंह की माता तथा अभिभावक रानी जिंदाँ को पेंशन बाँध दी गई। अब पंजाब का अधिकृत होना शेष रहा जो डलहौजी द्वारा संपन्न हुआ।

## कारण
वास्तव में, अपरोक्ष रूप से, आंग्ल-सिक्ख संघर्ष का बीजारोपण तभी हो गया जब सतलज पर अंग्रेजी सीमांत रेखा के निर्धारण के साथ पूर्वी सिक्ख रियासतों पर अंग्रेजी अभिभावकत्व की स्थापना हुई। सिक्ख राजधानी, लाहौर, के निकट फिरोजपुर का अंग्रेजी छावनी में परिवर्तित होना (१८३८) भी सिक्खों के लिए भावी आशंका का कारण बना। गवर्नर जनरल एलनबरा और उसके उत्तराधिकारी हार्डिंज अनुगामी नीति के समर्थक थे। २३ अक्टूबर १८४५ को हार्डिज ने एलेनबरा को लिखा था कि पंजाब या तो सिक्खों का होगा, या अंग्रेजों का; तथा, विलंब केवल इसलिए था कि अभी तक युद्ध का कारण अप्राप्त था। वह कारण भी उपलब्ध हो गया जब प्रबल किंतु अनियंत्रित सिक्ख सेना, अंग्रेजों के उत्तेजनात्मक कार्यों से उद्वेलित हो, तथा पारस्परिक वैमनस्य और षड्यंत्रों से अव्यवस्थित लाहौर दरबार के स्वार्थ लोलुप प्रमुख अधिकारियों द्वारा भड़काए जाने पर, संघर्ष के लिए उद्यत हो गई। सिक्ख सेना के सतलुज पार करते ही (१३ दिसम्बर १८४५) हार्डिज ने युद्ध की घोषणा कर दी।

1 जनवरी 1845 के अपने एक पत्र में लॉर्ड हार्डिंग में स्पष्ट रूप से स्वीकार किया है कि वह युद्ध करने के लिए तत्पर है लेकिन अपनी कठिनाइयों को स्पष्ट करते हुए उसने यह भी लिखा है कि किस बहाने  सिखों पर आक्रमण किया जाए क्योंकि सिखों के साथ अंग्रेजों केेे अच्छे संबंध हैैै अब तमाम मुश्किलों मेंं सिखों ने अंग्रेजों का साथ दिया है

## इन्हें भी देखें

* द्वितीय आंग्ल-सिख युद्ध

श्रेणी:भारत का इतिहास
श्रेणी:पंजाब
श्रेणी:सिख धर्म
श्रेणी:भारतीय स्वतन्त्रता संग्राम
श्रेणी:विश्व के युद्ध
अफ़ग़ानिस्तान में गृहयुद्ध

अफ़ग़ानिस्तान में कई गृहयुद्ध हुए -

* अफ़ग़ानिस्तान का गृहयुद्ध, 1929
* अफ़ग़ानिस्तान का गृहयुद्ध (1992-2001)

## इन्हें भी देखें

* आंग्ल-अफ़ग़ान युद्ध
* अफ़ग़ानिस्तान के युद्ध

गृहयुद्ध, अफ़ग़ानिस्तान में
द्वितीय आंग्ल-सिख युद्ध

**द्वितीय आंग्ल-सिख युद्ध** पंजाब के सिख प्रशासित क्षेत्रों वाले राज्य तथा अंग्रेजों के ईस्ट इंडिया कंपनी के बीच 1848-49 के बीच लड़ा गया था। इसके परिणाम स्वरूप सिख राज्य का संपूर्ण हिस्सा अंग्रेजी राज का अंग बन गया।

## परिचय
मुल्तान के गवर्नर मूलराज ने, 'उत्तराधिकार दंड' माँगे जाने पर त्यागपत्र दे दिया। परिस्थिति संभालने, लाहौर दरबार द्वारा खान सिंह के साथ दो अंग्रेज अधिकारी भेजे गए, जिनकी हत्या हो गई। तदंतर मूलराज ने विद्रोह कर दिया। यह विद्रोह द्वितीय सिक्ख युद्ध का एक आधार बना। राजमाता रानी जिंदा को सिक्खों को उत्तेजित करने के संदेह पर शेखपुरा में बंदी बना दिया था। अब, विद्रोह में सहयोग देने के अभियोग पर उसे पंजाब से निष्कासित कर दिया गया। इससे सिक्खों में तीव्र असंतोष फैलना अनिवार्य था। अंतत: कैप्टन ऐबट की साजिशों के फलस्वरूप, महाराजा के भावी श्वसुर, वयोवृद्ध छतर सिंह अटारीवाला ने भी बगावत कर दी। शेर सिंह ने भी अपने विद्रोही पिता का साथ दिया। यही विद्रोह सिक्ख युद्ध में परिवर्तित हो गया।

* प्रथम संग्राम (13 जनवरी 1849) चिलियाँवाला में हुआ। इस युद्ध में अंग्रेजों की सर्वाधिक क्षति हुई। संघर्ष इतना तीव्र था कि दोनों पक्षों ने अपने विजयी होने का दावा किया। 

* द्वितीय मोर्चा (21 फरवरी) गुजरात में हुआ। सिक्ख पूर्णतया पराजित हुए; तथा 12 मार्च को यह कहकर कि आज रणजीत सिंह मर गए, सिक्ख सिपाहियों ने आत्मसमर्पण कर दिया। 29 मार्च को पंजाब अंग्रेजी साम्राज्य का अंग घोषित हो गया।

## युद्ध की पृष्ठभूमि

उन्नीसवीं शताब्दी के प्रारंभिक वर्षों के दौरान पंजाब के सिख साम्राज्य को महाराजा रणजीत सिंह ने समेकित और विस्तारित किया था। इसी अवधि के दौरान, ब्रिटिश ईस्ट इंडिया कंपनी के क्षेत्रों का विस्तार तब तक बढ़ाया गया जब तक कि वे पंजाब के नजदीक न हों। रंजीत सिंह ने ईस्ट इंडिया कंपनी के साथ एक असहज गठबंधन बनाए रखा, जबकि सिख खालसा सेना की सैन्य ताकत बढ़ रही थी, जिसने खुद को राज्य और धर्म के अवतार के रूप में देखा, ताकि वह अपने राज्य के खिलाफ ब्रिटिश आक्रामकता को रोक सके और सिख क्षेत्र का विस्तार कर सके। उत्तर और उत्तर पश्चिम, अफगानिस्तान और कश्मीर से क्षेत्र को जीत संके।

जब 1839 में रंजीत सिंह की मृत्यु हो गई, तो सिख साम्राज्य कमजोर पड़ना शुरू हो गया। केंद्रीय दरबार (अदालत) में अल्पकालिक शासकों का उत्तराधिकार था, और सेना और दरबार के बीच तनाव बढ़ रहा था। ईस्ट इंडिया कंपनी ने पंजाब की सीमाओं पर अपनी सैन्य ताकत का निर्माण शुरू किया। आखिरकार, बढ़ते तनाव ने सिख सेना को कमजोर और संभवतः विश्वासघाती नेताओं के अधीन ब्रिटिश क्षेत्र पर आक्रमण करने के लिए प्रेरित किया।. कठिन लड़ाकू पहला एंग्लो-सिख युद्ध सिख सेना के लिए हार में समाप्त हुआ।

## सन्दर्भ
* डॉ॰ हरीराम गुप्त: हिस्ट्री ऑव द सिक्खस; 
* अनिलचंद्र बनर्जी: ऐंग्लो सिक्ख रिलेशंस; केंब्रिज हिस्ट्री ऑव इंडिया, खंड ५

## इन्हें भी देखें

* प्रथम आंग्ल-सिख युद्ध

श्रेणी:सिख साम्राज्य
श्रेणी:पंजाब का इतिहास
श्रेणी:सिख धर्म
श्रेणी:भारतीय स्वतन्त्रता संग्राम
श्रेणी:भारत के युद्ध
आधुनिक चीन

युद्ध कला में मध्य एशियाई देशों से आगे निकल जाने के कारण चीन ने मध्य एशिया पर अपना प्रभुत्व जमा लिया, पर साथ ही साथ वह यूरोपीय शक्तियों के समक्ष कमजोर पड़ने लगा। चीन शेष विश्व के प्रति सतर्क हुआ और उसने यूरोपीय देशों के साथ व्यापार का रास्ता खोल दिया। ब्रिटिश भारत तथा जापान के साथ हुए युद्धों तथा गृहयुद्धो ने क्विंग राजवंश को कमजोर कर डाला। अंततः 1912 में चीन में गणतंत्र की स्थापना हुई।

## इन्हें भी देखें
* चीन का इतिहास
* प्राचीन चीन
* मध्यकालीन चीन

## बाहरी कडियाँ
* आधुनिक चीन का स्थापत्य निर्माण (crionline पर)

श्रेणी:चीन
श्रेणी:चीन का इतिहास
प्राचीन चीन

चीन का सबसे पुराना राजवंश है - शिया राजवंश। इनका अस्तित्व एक लोककथा लगता था पर हेनान में पुरातात्विक खुदाई के बाद इसके वजूद की सत्यता सामने आई। प्रथम प्रत्यक्ष राजवंश था -शांग राजवंश, जो पूर्वी चीन में 18वीं से 12 वीं सदी इसा पूर्व पीली नदी के किनारे बस गए। 12वीं सदी ईसा पूर्व में पश्चिम से झाऊ शासकों ने इनपर हमला किया और इनके क्षेत्रों पर अधिकार कर लिया। इन्होने 5वीं सदी ईसा पूर्व तक राज किया। इसके बाद चीन के छोटे राज्य आपसी संघर्ष में भिड़ गए। ईसा पूर्व 221 में किन राजाओं ने चीन का प्रथम बार एकीकरण किया। इन्होने राजा का कार्यालय स्थापित किया और चीनी भाषा का मानकीकरण किया। ईसा पूर्व 220 से 206 ई. तक हान राजवंश के शासकों ने चीन पर राज किया और चीन की संस्कृति पर अपनी अमिट छाप छोड़ी। य़ह प्रभाव अब तक विद्यमान है। इन्होने रेशम मार्ग की भी स्थापना रखी। हानों के पतन के बाद चीन में फिर से अराजकता का माहौल छा गया। सुई राजवंश ने 580 ईस्वी में चान का एकीकरण किया जिसके कुछ ही सालों बाद (614 ई.) इस राजवंश का पतन हो गया। 

## इन्हें भी देखें

* मध्यकालीन चीन
* आधुनिक चीन

श्रेणी:चीन
श्रेणी:चीन का इतिहास
माफ न किए जाने वाले श्राप

**माफ न किए जाने वाले श्राप** हैरी पॉटर दुनिया के श्राप हैं। यह श्राप अत्यंत खतरनाक और जानलेवा है। हैरी पॉटर दुनिया में अगर कोई भी इन श्रापों का प्रयोग करता है तो उसे बिना कोई सुनवाई के अज्काबान भेज दिया जाता है। इन श्रापों का अविष्कार लॉर्ड वोल्डेमोर्ट ने किया था।  हैरी पॉटर उपन्यासों में तीन प्रकार के न माफ किए जाने वाले श्रापों का उल्लेख है:
* मृत्युदंशम् श्राप (eng: Avada Kedavra)
* सम्मोहन श्राप (eng: Imperius Curse)
* पीडिकृत श्राप (eng: Cruciatus Curse)

## मृत्युदंशम् श्राप
मृत्युदंशम् श्राप से विरोधी मर जाता है। इस श्राप का मंत्र, मृत्युदंशम् (फिल्म मैं तत्समरनस:) बोलने से तुरंत मौत हो जाती है। विरोधी पर मृत्यु का किसी तरह का निशान नही बचता। इस श्राप से कई लोग मरे है। हैरी पॉटर के माता-पिता, लिलि और जेम्स पॉटर भी इसी श्राप के कारण मर गए थे।

## सम्मोहन श्राप
सम्मोहन श्राप किसी को वश में करने के लिए बोला जाता है। इसके मंत्र, सम्मोहितो बोलने से विरोधी सम्मोहित हो जाता है और कभी-कभी तो पागल भी हो जाता है। आग का प्याला पुस्तक में मैड-आई-मूडी (बार्टी क्राऊच जूनियर) ने विक्टर क्रम को स्म्मोहित किया था ताकि वो हैरी को छोड, अन्य प्रतियोगियों को रास्ते से निकाल सके

## पीडिकृत श्राप
पीडिकृत श्राप से विरोधी को अतिवेदना दी जाती है। इसके मंत्र, पीडितो बोलने से विरोधी को कई घंटों से कष्ट दिया जा सकता है। हैरी पॉटर के करीबी दोस्त, नेविल लौंग-बॉटम के मां-बाप, फ़्रेंक व एलिस लौंग-बॉटम भी इसी श्राप के शिकार थे।

श्रेणी:हैरी पॉटर
स्वीडिश भाषा

**स्वीडिश** ( ), मुख्य रूप से स्वीडन और फ़िनलैण्ड के कुछ हिस्सों में 90 लाख लोगो द्वारा स्वाभाविक रूप से बोली जाने वाली एक उत्तर जर्मन भाषा है।

श्रेणी:जर्मैनी भाषाएँ
श्रेणी:विश्व की प्रमुख भाषाएं
सुदामा चरित

**सुदामा चरित** कवि नरोत्तमदास द्वारा ब्रज भाषा में रचित काव्य-ग्रंथ है। इसकी रचना संवत १६०५ के लगभग मानी जाती है। इसमें एक निर्धन ब्राह्मण सुदामा की कथा है जो महान कृष्ण भक्त था, जो बालपन में कृष्ण का मित्र भी था। इस ब्राह्मण की कथा श्रीमद् भागवत महापुराण में भी लिखित है।

[thumbnail|महाकवि [नरोत्तमदास दास]]

## स्रोत्र
* संपूर्ण सुदामा चरित 

श्रेणी:हिन्दी साहित्य
श्रेणी:खंडकाव्य
रूबियस हैग्रिड

**रूबियस हैग्रिड** हॉग्वर्ट्स का गेम-कीपर (चाबियों का रखवाला) है। हैग्रिड एक हाफ-जाएंट (विशाल-मानव) है और वो कई सालों से हॉवग्वर्ट्स में ही रह रहा है। हैग्रिड की मां एक जाएंट थी और पिता एक मनुष्य जादूगर और हैग्रिड के पिता की मौत जब वह छोटा था, तभी हो गई थी। हैग्रिड हैरी और उसके दोस्तों का काफी अच्छा मित्र है। हैग्रिड हॉग्वर्ट्स में जादूई प्राणियों की देख-रेख का विषय पढ़ाता है। हैग्रिड के कई पालतू जादूई जीव है और सभी काफी खतरनाक है। 

## हैग्रिड के पालतू
:हैग्रिड के पालतूओं में शामिल है:
* फैंग (कुत्ता)
* ऐरागॉग (विशाल मक्कडी)
* फ्लफी (तीन सिरों वाला भयानक कुत्ता)
* नॉरबर्ट (नॉर्वे का ड्रैगन) 
* बग-बीक (गरुड अश्व) 

श्रेणी:हैरी पॉटर
यूएसबी

thumbnail|यूएसबी 3.0 का प्रतीक चिन्ह
**यूएसबी** (, उच्चारण: यूनिवर्सल सीरियल बस) विभिन्न उपकरणों को कम्प्युटर से जोड़ने की व्यवस्था है। यूएसबी को इंटेल एवं अन्य टेक्नोलॉजी कम्पनियों ने मिलकर बनाया था। 

## संस्करण
यूएसबी के तीन संस्करण बाजार में आये। सबसे पहले यूएसबी - १.१ आया इसकी अधिकतम डेटा स्थानांतरण गति (१.२ करोड़ बिट्स / सेकंड), १२ एमबी प्रति सेकेंड थी। इसके पश्चात यू० एस० बी० - २.० आया, इसकी अधिकतम डेटा स्थानांतरण गति (४८.० करोड़ बिट्स / सेकंड), एमबी प्रति सेकेंड थी। वर्तमान मे यू० एस० बी० - 3.0 भी उपयोग मे है। यूएसबी 3.0 को सुपर स्पीड यूएसबी नाम दिया गया है क्योंकि इसकी स्पीड पहले यूएसबी उपकरणों से कहीं तेज है। इसकी डेटा स्थानांतरण गति 4.8 जीबी प्रति सेकेंड है।

## इन्हें भी देखें
यूएसबी फ्लैश ड्राइव

## सन्दर्भ

श्रेणी:कंप्यूटर
श्रेणी:हार्डवेयर
दिति का गर्भधारण

पुराणों के अनुसार एक बार मरीचि नन्दन कश्यप जी ने भगवान को प्रसन्न करने के लिये खीर की आहुति दी। आराधना समाप्त करके वह सन्ध्या काल के समय अग्निशाला में ध्यानस्थ होकर बैठ गये। उसी समय दक्ष प्रजापति की पुत्री दिति कामातुर होकर पुत्र प्राप्ति की लालसा से कश्यप जी के निकट गई। दिति ने कश्यप जी से मीठे वचनों से अपने साथ रमण करने के लिये प्रार्थना किया। इस पर कश्यप जी ने कहा, "हे प्रिये! मैं तुम्हें तुम्हारी इच्छानुसार तेजस्वी पुत्र अवश्य दूँगा। किन्तु तुम्हें एक प्रहर के लिये प्रतीक्षा करनी होगी। सन्ध्या काल में सूर्यास्त के पश्चात भूतनाथ भगवान शंकर अपने भूत, प्रेत, राक्षस तथा यक्षों को लेकर बैल पर चढ़ कर विचरते हैं। इस समय तुम्हें कामक्रीड़ा में रत देख कर वे अप्रसन्न हो जावेंगे। अतः यह समय सन्तानोत्पत्ति के लिये उचित नहीं है। सारा संसार मेरी निन्दा करेगा। यह समय तो सन्ध्यावन्दन और भगवत् पूजन आदि के लिये ही है। इस समय जो पिशाचों जैसा आचरण करते हैं वे नरकगामी होते हैं।"

पति के इस प्रकार समझाने पर भी उसे कुछ भी समझ में न आया और उस कामातुर दिति ने निर्लज्ज भाव से कश्यप जी के वस्त्र पकड़ लिये। इस पर कश्यप जी ने दैव इच्छा को प्रबल समझ कर दैव को नमस्कार किया और दिति की इच्छा पूर्ण की और उसके बाद शुद्ध जल से स्नान कर के सनातन ब्रह्म रूप गायत्री का जप करने लगे। दिति ने गर्भ धारण कर के कश्यप जी से प्रार्थना की, "हे आर्यपुत्र! भगवान भूतनाथ मेरे अपराध को क्षमा करें और मेरा यह गर्भ नष्ट न करें। उनका स्वभाव बड़ा उग्र है। किन्तु वे अपने भक्तों की सदा रक्षा करते हैं। वे मेरे बहनोई हैं मैं उन्हें नमस्कार करती हूँ।"

प्रजापति कश्यप जब सन्ध्यावन्दन आदि से निवृत हुये तो उन्होंने अपनी पत्नी को अपनी सन्तान के हित के लिये प्रार्थना करते हुये और थर थर काँपती हुई देखा तो वे बोले, "हे दिति! तुमने मेरी बात नहीं मानी। तुम्हारा चित्त काम वासना में लिप्त था। तुमने असमय में भोग किया है। तुम्हारे कोख से महा भयंकर अमंगलकारी दो अधम पुत्र उत्पन्न होंगे। सम्पूर्ण लोकों के निरपराध प्राणियों को अपने अत्याचारों से कष्ट देंगे। धर्म का नाश करेंगे। साधू और स्त्रियों को सतायेंगे। उनके पापों का घड़ा भर जाने पर भगवान कुपित हो कर उनका वध करेंगे।"

दिति ने कहा, "हे भगवन्! मेरी भी यही इच्छा है कि मेरे पुत्रों का वध भगवान के हाथ से ही हो। ब्राह्मण के शाप से न हो क्योंकि ब्राह्मण के शाप के द्वारा प्राणी नरक में जाकर जन्म धारण करता है।" तब कश्यप जी बोले, "हे देवी! तुम्हें अपने कर्म का अति पश्चाताप है इस लिये तुम्हारा नाती भगवान का बहुत बड़ा भक्त होगा और तुम्हारे यश को उज्ज्वल करेगा। वह बालक साधुजनों की सेवा करेगा और काल को जीत कर भगवान का पार्षद बनेगा।"

कश्यप जी के मुख से भगवद्भक्त पौत्र के उत्पन्न होने की बात सुन कर दिति को अति प्रसन्नता हुई और अपने पुत्रों का वध साक्षात् भगवान से सुन कर उस का सारा खेद समाप्त हो गया।

## स्रोत
सुखसागर के सौजन्य से

श्रेणी:श्रीमद्भागवत
श्रेणी:धर्म
श्रेणी:हिन्दू धर्म
श्रेणी:धर्म ग्रंथ
श्रेणी:पौराणिक कथाएँ
भौमासुर वध

पाण्डवों के लाक्षागृह से कुशलतापूर्वक बच निकलने पर सात्यिकी आदि यदुवंशियों के साथ लेकर श्री कृष्ण उनसे मिलने के लिये इन्द्रप्रस्थ गये। युधिष्ठिर, भीम, अर्जुन, नकुल, सहदेव, द्रौपदी और कुन्ती ने उनका यथेष्ठ आदर सत्कार कर के उन्हें अपना अतिथि बना लिया। एक दिन अर्जुन को साथ लेकर श्री कृष्ण आखेट के लिये गये। जिस वन में वे शिकार के लिये गये थे वहाँ पर भगवान सूर्य की पुत्री कालिन्दी, श्री कृष्ण को पति रूप में पाने की कामना से तप कर रही थी। कालिन्दी की मनोरथ पूर्ण करने के लिये श्री कृष्ण ने उसके साथ विवाह कर लिया। फिर वे उज्जयिनी की राजकुमारी मित्रबिन्दा को स्वयंवर से वर लाये। उसके बाद कौशल के राजा नग्नजित के सात बैलों को एक साथ नाथ उनकी कन्या सत्या से पाणिग्रहण किया। तत्पश्चात् कैकेय की राजकुमारी भद्रा से श्री कृष्ण का विवाह हुआ। भद्रदेश की राजकुमारी लक्ष्मणा का मनोरथ भी श्री कृष्ण को पतिरूप में प्राप्त करने की थी अतः लक्ष्मणा को भी श्री कृष्ण अकेले ही हर कर ले आये।

श्री कृष्ण अपनी आठों रानियों - रुक्मणी, जाम्बवन्ती, सत्यभामा, कालिन्दी, मित्रबिन्दा, सत्या, भद्रा और लक्ष्मणा - के साथ द्वारिका में सुखपूर्वक रहे थे कि एक दिन उनके पास देवराज इन्द्र ने आकर प्रार्थना की, "हे कृष्ण! प्रागज्योतिषपुर के दैत्यराज भौमासुर के अत्याचार से देवतागण त्राहि-त्राहि कर रहे हैं। वह भौमासुर भयंकर क्रूर तथा महा अहंकारी है और वरुण का छत्र, अदिति के कुण्डल और देवताओं की मणि छीनकर वह त्रिलोक विजयी हो गया है। उसने पृथ्वी के समस्त राजाओं की अति सुन्दरी कन्यायें हरकर अपने यहाँ बन्दीगृह में डाल रखा है। उसका वध आपके सिवाय और कोई नहीं कर सकता। अतः आप तत्काल उससे युद्ध करके उसका वध करें।" इन्द्र की प्रार्थना स्वीकार कर के श्रीकृष्ण अपनी प्रिय पत्नी सत्यभामा को साथ ले कर गरुड़ पर सवार हो प्रागज्योतिषपुर पहुँचे। वहाँ पहुँच कर श्री कृष्ण ने अपने पाञ्चजन्य शंख को बजाया। उसकी भयंकर ध्वनि सुन मुर दैत्य श्री कृष्ण से युद्ध करने आ पहुँचा। उसने अपना त्रिशूल गरुड़ पर चलाया। श्री कृष्ण ने तत्काल दो बाण चला कर उस त्रिशूल के हवा में ही तीन टुकड़े दिया। इस पर उस दैत्य ने क्रोधित होकर अपनी गदा चलाई किन्तु श्री कृष्ण ने अपनी गदा से उसकी गदा तो भी तोड़ दिया। घोर युद्ध करते करते श्री कृष्ण ने मुर दैत्य सहित मुर दैत्य छः पुत्र - ताम्र, अन्तरिक्ष, श्रवण, विभावसु, नभश्वान और अरुण - का वध कर डाला। मुर दैत्य के वध हो जाने पर भौमासुर अपने अनेक सेनापतियों और दैत्यों की सेना को साथ लेकर युद्ध के लिये निकला। गरुड़ अपने पंजों और चोंच से दैत्यों का संहार करने लगे। श्री कृष्ण ने बाणों की वर्षा कर दी और अन्ततः अपने सुदर्शन चक्र से भौमासुर के सिर को काट डाला।

इस प्रकार भौमासुर को मारकर श्री कृष्ण ने उसके पुत्र भगदत्त को अभयदान देकर प्रागज्योतिष का राजा बनाया। भौमासुर के द्वारा हर कर लाई गईं सोलह हजार एक सौ राजकन्यायों को श्री कृष्ण ने मुक्त कर दिया। उन सभी राज कन्याओं ने श्री कृष्ण को पति रूप में स्वीकार किया। उन सभी को श्री कृष्ण अपने साथ द्वारिका पुरी ले आये।
## स्रोत
सुखसागर के सौजन्य से

श्रेणी:श्रीमद्भागवत
श्रेणी:धर्म
श्रेणी:हिन्दू धर्म
श्रेणी:धर्म ग्रंथ
श्रेणी:पौराणिक कथाएँ
कृष्णावतार

**कृष्णावतार** कन्हैयालाल माणिकलाल मुंशी द्वारा गुजराती में रचित सात उपन्यासों की एक शृंखला है। आठवें उपन्यास के लेखन के समय उनका देहान्त हो जाने के कारण यह उपन्यास अपूर्ण रह गया। ये उपन्यास कृष्ण के  जीवन तथा महाभारत पर आधारित हैं।

## शृंखला
कृष्णावतार शृंखला पूर्ण और १ अपूर्ण (कुल ८ ) खण्डों की शृंखला है।
* कृष्णावतार खंड १: मोहक वांसळी
* कृष्णावतार खंड २: सम्राट का प्रकोप
* कृष्णावतार खंड ३: पांच पांडव
* कृष्णावतार खंड ४: भीम का कथानक
* कृष्णावतार खंड ५: सत्यभामा का कथानक
* कृष्णावतार खंड ६: महामुनि व्यास का कथानक
* कृष्णावतार खंड ७: युधिष्ठिर का कथानक
* कृष्णावतार खंड ८: कुरुक्षेत्र का कथानक (अपूर्ण)

## संदर्भ

श्रेणी:उपन्यास
ययाति

अंगूठाकार
**ययाति**, चन्द्रवंशी राजा थे। वे राजा नहुष के छः पुत्रों याति, **ययाति**, सयाति, अयाति, वियाति तथा कृति में से एक थे। ययाति की कथा महाभारत के आदि पर्व में, भागवत पुराण में, और मत्स्य पुराण में आती है।  याति राज्य, अर्थ आदि से विरक्त रहते थे इसलिये राजा नहुष ने अपने द्वितीय पुत्र ययाति का राज्यभिषके करवा दिया। ययाति का विवाह शुक्राचार्य की पुत्री देवयानी के साथ हुआ।

देवयानी के साथ उनकी सखी शर्मिष्ठा भी ययाति के भवन में रहने लगी। ययाति ने शुक्राचार्य से प्रतिज्ञा की थी की वे देवयानी से भिन्न किसी ओर नारी से शारीरिक सम्बन्ध नहीं बनाएंगे। एकबार शर्मिष्ठा ने ययाति से विवाह करने की इच्छा जताई परंतु ययाति को शुक्राचार्यजी का भय था लेकिन शर्मिष्ठा के लगातर प्रयास के बाद निहुश को  उससे विवाह करना पड़ा । इस तरह देवयानी से छुपाकर शर्मिष्ठा एवं ययाति ने तीन वर्ष बिता दिए। शर्मिष्ठा से तीन पुत्रलाभ करने के बाद जब देवयानी को यह पता चला तो उसने शुक्र को सब बता दिया। शुक्र ने ययाति को वचनभंग के कारण  शुक्रहीन वृद्ध होने का श्राप दिया।

ययाति की दो पत्नियाँ थीं। शर्मिष्ठा के तीन और देवयानी के दो पुत्र हुए। ययाति ने अपनी वृद्धावस्था अपने पुत्रों को देकर उनका यौवन प्राप्त करना चाहा, पर पुरू को छोड़कर और कोई पुत्र इस पर सहमत नहीं हुआ। पुत्रों में पुरू सबसे छोटा था, पर पिता ने इसी को राज्य का उत्तराधिकारी बनाया और स्वयं एक सहस्र वर्ष तक युवा रहकर शारीरिक सुख भोगते रहे। एक हजार वर्ष बाद पुरू को बुलाकर ययाति ने कहा - 'इतने दिनों तक सुख भोगने पर भी मुझे तृप्ति नहीं हुई। तुम अपना यौवन लो, मैं अब वानप्रस्थ आश्रम में रहकर तपस्या करूँगा।' फिर घोर तपस्या करके ययाति स्वर्ग पहुँचे, परन्तु थोड़े ही दिनों बाद इंद्र के शाप से स्वर्गभ्रष्ट हो गए (महाभारत, आदिपर्व, ८१-८८)। अंतरिक्ष पथ से पृथ्वी को लौटते समय इन्हें अपने दौहित्र, अष्ट, शिवि आदि मिले और इनकी विपत्ति देखकर सभी ने अपने अपने पुण्य के बल से इन्हें फिर स्वर्ग लौटा दिया। इन लोगों की सहायता से ही ययाति को अन्त में मुक्ति प्राप्त हुई।

## ययाति ग्रंथि

**ययाति ग्रंथि** वृद्धावस्था में यौवन की तीव्र कामना की ग्रंथि मानी जाति है। किंवदंति है कि, राजा ययाति एक सहस्र वर्ष तक भोग लिप्सा में लिप्त रहे किन्तु उन्हें तृप्ति नहीं मिली। विषय वासना से तृप्ति न मिलने पर उन्हें उनसे घृणा हो गई और उन्होंने पुरु की युवावस्था वापस लौटा कर वैराग्य धारण कर लिया। ययाति को वास्तविकता का ज्ञान प्राप्त हुआ और उन्होने कहा-

:*भोगा न भुक्ता वयमेव भुक्ताः
:*तपो न तप्तं वयमेव तप्ताः।
:*कालो न यातो वयमेव याताः
:*तृष्णा न जीर्णा वयमेव जीर्णाः ॥

अर्थात, हमने भोग नहीं भुगते, बल्कि भोगों ने ही हमें भुगता है; हमने तप नहीं किया, बल्कि हम स्वयं ही तप्त हो गये हैं; काल समाप्त नहीं हुआ हम ही समाप्त हो गये; तृष्णा जीर्ण नहीं हुई, पर हम ही जीर्ण हुए हैं !

## सन्दर्भ

## विस्तृत अध्ययन हेतु
* Chapter 22: Yayati and Puru

श्रेणी:धर्म
श्रेणी:हिन्दू धर्म
श्रेणी:धर्म ग्रंथ
श्रेणी:पौराणिक कथाएँ
श्रेणी:यदुकुल
कवि

**कवि** वह है जो भावों को रसाभिषिक्त अभिव्यक्ति देता है और सामान्य अथवा स्पष्ट के परे गहन यथार्थ का वर्णन करता है। इसीलिये वैदिक काल में **ऋषय: मन्त्रदृष्टार: कवय: क्रान्तदर्शिन:** अर्थात् ऋषि को मन्त्रदृष्टा और कवि को क्रान्तदर्शी कहा गया है। "जहाँ न पहुँचे रवि, वहाँ पहुँचे कवि" लोकोक्ति प्रसिद्ध है।

## कुछ प्रसिद्ध कवि
* महादेवी वर्मा 
* जयशंकर प्रसाद 
* सूर्यकांत त्रिपाठी निराला 
* सुमित्रानंदन पंत 
* सुभद्रा कुमारी चौहान 
* रामधारी सिंह दिनकर 
* भवानी प्रसाद मिश्र
* नागार्जुन
* अज्ञेय 
* हरिवंश राय बच्चन 
* गोपाल दास नीरज 
* प्रदीप

## शायर
शायरी लिखने वाले कवि को शायर कहा जाता है। शायरी भारतीय उपमहाद्वीप में प्रचलित एक कविता का रूप हैं जिसमें हिन्दी-उर्दू भाषाओँ में कविताएँ लिखी जाती हैं।  
 
### कुछ प्रसिद्ध शायर
* अमीर ख़ुसरो
* अशफाक उल्ला खाँ वारसी 'हसरत'
* दुष्यंत कुमार
* निदा फ़ाज़ली
* पण्डित राम प्रसाद 'बिस्मिल'
* बहादुर शाह ज़फ़र
* मिर्ज़ा ग़ालिब
* मीर तकी "मीर"
* मुहम्मद इक़बाल
* राहत इन्दौरी
* कुँवर बेचैन
* मुनव्वर राणा

## इन्हें भी देखें
*कविशिक्षा
*काव्य
*कविता
*महाकाव्य
*कवि सम्मेलन
*काव्यशास्त्र
*शायरी

## सन्दर्भ

कवि
श्रेणी:शायर
श्रेणी:शायरी
श्रेणी:हिन्दी
श्रेणी:उर्दू
श्रेणी:संगीत
श्रेणी:कवि
श्रेणी:कला व्यवसाय
साहित्यकार

साहित्य की रचना करने वालों को **साहित्यकार** कहते हैं।

श्रेणी:साहित्य
श्रेणी:व्यवसाय
सोमवार

***सोमवार*** सप्ताह का एक दिन है। यह रविवार के बाद और मंगलवार से पहले आता है। सोमवार का यह नाम सोम से पड़ा है जिसका अर्थ *भगवान [[शिव]]* होता है। यह सप्ताह का दूसरा दिन होता है, भारत तथा विश्व के कई देशों में यह सामान्य कामकाज का प्रथम दिन होता है इसलिए कभी कभार इसे सप्ताह का प्रथम दिन भी कहते हैं।

सप्ताह में सात दिन होते है जो कि क्रमश सोमवार, मंगलवार, बुधवार, बृहस्पतिवार, शुक्रवार, शनिवार और रविवार होते है।

सोमवार भगवान शिव और चंद्र देव का दिन होने के कारण इस दिन भगवान शिव और शिव परिवार की पूजा अर्चना की जाती है। इस दिन श्रद्धालु मंदिर में जाकर भगवान शिव के प्रतीक शिवलिंग पर जल अर्पित करते है। 

महिलाएं शीघ्र विवाह और मनचाहे वर की प्राप्ति की इच्छा से इस दिन सोमवार व्रत या सोलह सोमवार व्रत बड़ी श्रद्धा और विश्वास से रखती है।

सोमवार का दिन चंद्र देव का दिन भी माना जाता है जो स्वयं भगवान भोलेनाथ के श्रृंगार के रूप में उनके सिर पर सुसज्जित है। यदि किसी की जन्म कुण्डली में चन्द्र ग्रह अशुभ स्थिति में है तो इस दिन भगवान भोलेनाथ की पूजा अर्चना से इस अशुभता में कमी आती है।

मंगलवार हनुमान जी और मंगल देव का दिन माना जाता है और इस दिन हनुमान जी की कृपा दृष्टि और मंगल ग्रह की शुभता के लिए उनकी पूजा अर्चना की जाती है और व्रत आदि रखा जाता है।

बुधवार विघ्नहर्ता गणेश जी और भगवान कृष्ण और बुध देवता का दिन माना जाता है। इस दिन गणेश जी, कृष्ण भगवान और बुध देवता की पूजा अर्चना की जाती है और बुध ग्रह की शुभता के लिए व्रत रखा जाता है।

बृहस्पतिवार जगत के पालनकर्ता भगवान विष्णु और ब्रहस्पति देवता का दिन माना जाता है। इस दिन भगवान विष्णु और ब्रहस्पति देवता की पूजा अर्चना की जाती है और उनका व्रत रखा जाता है।

शुक्रवार माता लक्ष्मी, संतोषी माता और शुक्र ग्रह का दिन माना जाता है और इस दिन माता लक्ष्मी, संतोषी माता की पूजा अर्चना की जाती है। वैभव लक्ष्मी व्रत, संतोषी माता की कथा या उद्यापन शुक्रवार के दिन ही किया जाता है। माता लक्ष्मी की पूजा करने से शुक्र ग्रह शुभ होते है और धन धान्य की बढ़ोतरी करते है।

शनिवार कर्मफल दाता और ब्रह्मांड के सबसे बड़े न्यायधीश शनिदेव जी और शनि ग्रह का दिन माना जाता है। इस दिन शनिदेव और शनिदेव की पूजा अर्चना की जाती है और शनिदेव और शनि ग्रह से संबंधित दान दक्षिणा दी जाती है।

रविवार को नवग्रह के राजा सूर्य देव और सूर्य ग्रह का दिन माना जाता है। इस दिन सूर्य देव और सूर्य ग्रह की पूजा अर्चना की जाती है और रविवार का व्रत रखा जाता है।

## सन्दर्भ
मंगल (बहुविकल्पी)

**मंगल** या **मङ्गल** के कई अर्थ हो सकते हैं -

* एक अर्थ तो शाब्दिक है - कुशल, मंगल।
* पाकिस्तान तथा भारत में मंगलवार को भी मंगल कहते हैं।
* मंगल ग्रह
* मंगल (फॉण्ट) - देवनागरी लिपि का प्रसिद्ध फॉण्ट
* मंगल पांडे - भारतीय स्वतंत्रता के प्रथम संग्राम के नायक
* मंगल ढ़िल्लों - अभिनेता
* मंगलाचरण
* मंगल (गीत) -- नेपाल और भारत के कई भागों में विवाह आदि के अवसर पर गाये जाने वाले गीत
* मंगली दोष
* मंगलकाव्य -- बंगाली साहित्य का धार्मिक काव्य
मंगल

**मंगल** का अर्थ होता है शुभ, पावन, कुशल इत्यादि।

## उदाहरण

* *मंगल* काम करने से पूर्व आत्मा की शुद्धता जरूरी है। (यहां मंगल का अर्थ शुभ, पावन के अर्थ में है।)
* कहिए शर्मा ईल३

🥴😄 जी सब *कुशल मंगल* से है तो ? (यहां मंगल का अर्थ खैरियत के अर्थ में है।)

## अन्य अर्थ
* मंगलवार
* मंगल ग्रह

## संबन्धित शब्द
### हिन्दी में
* शुभ
* पावन
* कुशल
* मंगलवार
* मंगलमय

### अन्य भारतीय भाषाओं में

श्रेणी:शब्दार्थ
बुधवार

**बुधवार** (बुद्धवार) सप्ताह का चौथा दिन है। यह मंगलवार के बाद और बृहस्पतिवार से पहले आता है। बुधवार का यह नाम , बुद्ध देव के नाम पर पड़ा है। बुध सौर मंडल के एक ग्रह का भी नाम है। 
श्रेणी:सप्ताह के दिन
गुरुवार

**गुरुवार** सप्ताह का पाँचवा दिन है। इसे बृहस्पतिवार, वीरवार या बीफ़े भी कहा जाता है। यह बुधवार के बाद और शुक्रवार से पहले आता है। मुसलमान इसे जुमेरात कहते हैं क्योंकि यह जुम्मा (शुक्रवार) से एक दिन पहले आता है।

बृहस्पति को देवताओ के गुरु माना जाता है, अत: इस दिन को गुरुवार भी कहा जाता है।

## अन्य तथ्य
* हिन्दू धर्म में गुरुवार बृहस्पति को समर्पित है।

श्रेणी:सप्ताह के दिन
शुक्रवार

**शुक्रवार**: **जुमा** भी कहते हैं, यह बृहस्पतिवार के बााद और शनिवार से पहले आने वाला सप्ताह का दिन है। पारंपरिक "रविवार-पहले" सम्मेलन को अपनाने वाले देशों में, यह सप्ताह का छठा दिन होता है। आईएसओ परिभाषित "सोमवार-प्रथम" सम्मेलन को अपनाने वाले देशों में यह सप्ताह का पांचवां दिन है।
## तथ्य
अधिकांश भारतीय भाषाओं में, शुक्रवार को शुक्रवार कहा जाता है, जिसका नाम शुक्र ग्रह शुक्र के नाम पर रखा गया है । बंगाली में শুক্রবার या शुक्रोबार बंगाली कैलेंडर के बंगाली सप्ताह में 6वां दिन है और बांग्लादेश में सप्ताहांत की शुरुआत है। तमिल में, शुक्रवार के लिए शब्द वेल्ली है , जो शुक्र का भी एक नाम है; और मलयालम में यह वेल्लियाल्का है । ओड़िआ में भी यह शुक्रवार (ଶୁକ୍ରବାର) कहलाता है। 

यह दिन मां दुर्गा का दिन है, वस्तुतः इसे माँ संतोषी (दुर्गा माँ का एक रूप) के दिन के रूप में जाना जाता है। 
## अन्य तथ्य
* यह दिन इस्लाम में पवित्र माना गया है और प्रत्येक आस्थावान मुसलमान शुक्रवार (जुमा) को जुमा की नमाज़ अदा करते हैं। कुरआन में एक सूरा (अध्याय) भी है जिसे अल-जुमुआ (शुक्रवार) कहा जाता है।
* ईसाई लोग ईसा मसीह की याद में गुड फ्राईडे (अच्छा शुक्रवार) मनाते हैं।
* शुक्र नाम एक ग्रह का भी है - शुक्र ग्रह
* जापान में शुक्रवार को *किन-यूबी* यानि *धन का दिन* कहते हैं। यह दिन धन के लेनदेन के लिए उपयुक्त माना जाता है।

## सन्दर्भ

श्रेणी:सप्ताह के दिन
शनिवार

**शनिवार,** जिसे **शनिश्चरवार,** **सनीचर,** वा **शंबा** भी कहा जाता है, सप्ताह का अंतिम या सातवाँ दिन है। यह शुक्रवार के बाद और रविवार के पहले आता है। इसका नाम शनि से आता है जो एक ग्रह को इंगित करता है। शनि केवल एक ग्रह ही है। कई कार्यालयों में इस दिन पूर्ण या अर्ध अवकाश रहता है।

## अन्य तथ्य
* हिन्दू धर्म में इसे संकट के दिन से जाना जाता हैटीका चाहिए। कहा जाता है कि इस दिन शनि का प्रकोप रहता है।

श्रेणी:सप्ताह के दिन
रविवार

**रविवार** अथवा इतवार सप्ताह का एक दिन है। यह शनिवार के बाद और सोमवार से पूर्व आता है। यह रवि से आया है जिसका अर्थ सूर्य होता है। रविवार की छुट्टी की शुरुआत सन 1843 ई० में हुई थी। इसका मकसद सरकारी कार्यालयों में काम कर रहे लोगों को मानसिक रूप से विश्राम प्रदान करना है।

पंचांग के अनुसार यह शुभ दिन है। प्रायः इस दिन कार्यालयों में अवकाश रहता है अतः सामाजिक एवं धार्मिक कार्यक्रम रविवार को ज्यादा होते है।ईसाई धर्म के अनुसार रविवार बहुत शुभ दिन होता है।

## यह भी देखिये
* रविवार एक वेब पत्रिका है।
सप्ताह

**सप्ताह** सात लगातार दिनों के समाहार बनता है। इसकी खोज महार्षी आर्यभट ने की थी। सप्ताह का प्रथम दिन रविवार होता है। यद्यपि सामान्यतः किन्ही भी लगातार सात दिनों के समूह को भी सप्ताह कह दिया जाता है। प्रत्येक दिन का एक नाम होता है, जैसे - सोमवार, मंगलवार इत्यादि। एक दिन यदि मंगलवार हुआ तो परवर्ती दिन बुधवार होगा और तीसरा दिन गुरुवार। सप्तम दिन सोमवार होगा और सप्ताह पूर्ण हो जाएगा। उसके बाद अगला दिन फिर मंगलवार होगा और उसका अगला फिर से बुधवार और इसी तरह चलता रहेगा। हिन्दी में ये निम्न नामों से जाने जाते हैं।
:१. रविवार अथवा सूर्यवार
:२. सोमवार अथवा चन्द्रवार
:३. मंगलवार
:४. बुधवार
:५. गुरुवार अथवा बृहस्पतिवार अथवा वीरवार
:६. शुक्रवार
:७. शनिवार

## इन्हें भी देखें

* सप्ताह के दिन
मंगलवार

**मंगलवार** सप्ताह का तीसरा दिन है। यह सोमवार के बाद और बुधवार से पहले आता है। मंगलवार का यह नाम मंगल से पड़ा है जिसका अर्थ कुशल या शुभ होता है।  मंगल सौर मंडल के एक ग्रह का भी नाम है। 

## अन्य तथ्य
* हिन्दू लोग मंगलवार को मंगलवारी करते हैं। चुंकि मंगल का अर्थ ही पवित्र तथा शुभ होता है, हिन्दू लोग इसे किसी कार्य की शुरूआत के लिए शुभ मानते हैं।
* यूनान और स्पेन में मंगलवार किसी भी कार्य के लिए अशुभ माना जाता है। उनके पारम्परिक कहावतों के अनुसार मंगलवार को यात्रा या विवाह नहीं करना चाहिए।

श्रेणी:सप्ताह के दिन
सोम

**सोम**  वेदों में वर्णित एक विषय है जिसका( वैदिक संस्कृत में) प्रमुख अर्थ उल्लास, सौम्यता और चन्द्रमा है।  ऋग्वेद और सामवेद में इसका बार-बार उल्लेख मिलता है। ऋग्वेद के 'सोम मण्डल' में ११४ सूक्त हैं, जिनमे १०९७ मंत्र हैं - जो सोम के ऊर्जादायी गुण का वर्णन करते हैं।  पाश्चात्य विद्वानों ने इस सोम को अवेस्ता-भाषा में लिखे, 'होम' से जोड़ा है जो प्राचीन पारसी धर्म के ईरानी-आर्य लोगों का पेय था।

सनातन परंपरा में वेदों के व्याखान के लिए प्रयुक्त निरुक्त में सोम को दो अर्थों बताया गया है ।  पहले सोम को एक औषधि कहा गया है जो स्वादिष्ट और मदिष्ट (नंदप्रद) है, और दूसरे इसको चन्द्रमा कहा गया है।  इन दोनो अर्थों को दर्शाने के लिए ये दो मंत्र हैं:

:*स्वादिष्ठया मदिष्ठया पवस्व सोम धारया।  इन्द्राय पातवे सुतः॥ (ऋक् ९.१.१, सामवेद १)*

: *सोमं मन्यते पपिवान्यत्सम्पिषन्त्योषधिम्।  सोमं यं ब्रह्माणो विदुर्न तस्याश्नाति कश्चन॥ (ऋक् १०.८५.३)*'

निरूक्त में ही ओषधि का अर्थ 'उष्मा धोने वाला' यानि 'क्लेश धोने वाला' है। 

सोमलता, सौम्यता के अर्थों में बहुधा प्रयुक्त सोम शब्द के वर्णन में इसका निचोड़ा-पीसा जाना, इसका जन्मना (या निकलना, सवन) और इन्द्र द्वारा पीया जाना प्रमुख है।  अलग-अलग स्थानों पर इंद्र का अर्थ आत्मा, राजा, ईश्वर, बिजली आदि है।  श्री अरविन्द, कपाली शास्त्री आदि जैसे विद्वानों ने सोम का अर्थ *श्रमजनित आनन्द* बताया है।  मध्वाचार्य परंपरा में सोम का अर्थात श्रीकृष्ण लिखा है।  सामवेद के लगभग एक चौथाई मन्त्र पवमान सोम के विषय में है, *पवमान सोम* का अर्थ हुआ - पवित्र करने वाला सोम। 

वेदों में 'सोम' शब्द पेय के अर्थ में प्रयुक्त हुआ है, पौधे के रूप में प्रयुक्त हुआ है और देवता के अर्थ में भी यही शब्द प्रयुक्त हुआ है। सोमपान से अमरता की प्राप्ति होती है (अमृता, ऋग्वेद ८.४८.३)। इन्द्र और अग्नि को प्रचुर मात्रा में सोमपान करते हुए बताया गया है। वेदों में मानव के लिए भी सोमपान की स्वीकृति है-

: *अपाम सोमममृता अभूमागन्म ज्योतिरविदाम देवान् ।
: *किं नूनमस्मान्कृणवदरातिः किमु धूर्तिरमृत मर्त्यस्य ॥ऋग्वेद ८.४८.३॥

स्वामी दयानन्द सरस्वती ने इसका अर्थ इस प्रकार किया है-

: सोम (अच्छा फल जो खाद्य है किन्तु मादक नहीं है) अपाम (हम तुम्हारा पान करते हैं)
: अमृता अभूम् (आप जीवन के अमृत हो) ज्योतिर् आगन्म  (भगवान का प्रकाश या शारीरिक शक्ति पाते हैं)
: अविदाम देवान् (अपनी इन्द्रियों पर विजय प्राप्त करते हैं)
: किं नूनं अस्मान् कृणवद् अरातिः (इस अवस्था में,  हमारा आन्तरिक शत्रु मेरा क्या बिगाड़ सकता है?)
: किमु धूर्तिरमृत मर्त्यस्य (भगवन्! हिंसक लोग भी मेरा क्या बिगाड़ सकते हैं?)

राल्फ टी एच ग्रिफिथ ने इसका अनुवाद निम्नलिखित किया है-
:*   We have drunk soma and become immortal; we have attained the light, the Gods discovered.
:*    Now what may foeman's malice do to harm us? What, O Immortal, mortal man's deception?

## सन्दर्भ

## बाहरी कड़ियाँ
* सोम रस? वेदों मे सोम कि भूमिका?
* दिव्य वनस्पति 'सोम' की तलाश जारी हैं
* कहाँ है वो वैदिक ग्रन्थों में वर्णित "सोम" ? 
* हिन्दी विक्षनरी में '''सोम''' का अर्थ

श्रेणी:प्राचीन भारतीय पेय
श्रेणी:ऋग्वेद
नतमस्तक

**नतमस्तक** एक हिन्दी शब्द है।

## उदाहरण
## मूल
## अन्य अर्थ
## संबंधित शब्द
### हिंदी में
*
### अन्य भारतीय भाषाओं में निकटतम शब्द

श्रेणी:शब्दार्थ
क़यामत

**क़यामत** शब्द का सरल हिन्दी में अर्थ प्रलय होता है। अर्थात क़यामत सामान्यतः उस स्थिति को कहा जाता है जब पृथ्वी पर एक बार जीवन समाप्त हो जायेगा। इसके अलग-अलग धर्मों और संस्कृतियों के भिन्न-भिन्न विचार हैं। इस तरह की बहुत भविष्यवाणियाँ भी समय-समय पर की जाती हैं। इसका कोई वैज्ञानिक प्रमाण नहीं है। 

मुस्लिम धर्म के मानने वालों के अनुसार, इस सकल चराचर जगत का एक न एक दिन अन्त होना है, क़ियामत  अर्थात उसी अन्त होने वाले दिन को यौम अल-क़ियामा कहते हैं। 
=सन्दर्भ=
श्रेणी:धार्मिक दर्शन
श्रेणी:अरबी शब्द और वाक्यांश
प्रसूता

**प्रसूता** वह स्त्री है जिसने हाल ही में संतान को जन्म दिया है। प्रसूता स्त्री की शारीरिक, मानसिक तथा यौन दशाएं सामान्य स्त्रियों से भिन्न होती है।

श्रेणी:जीव विज्ञान
मगरमच्छ

**मगरमच्छ** अधिकांश बड़े, शिकारी, अर्ध-जलीय सरीसृपों का एक गण है। वे पहली बार 9.5  वर्ष पहले लेट क्रेटेशियस पीरियड (सेनोमेनियन स्टेज) में करोड़ दिखाई दिए और पक्षियों के सबसे निकटवर्ती जीवित सम्बन्धी हैं, क्योंकि दो समूह आर्कोसौरिया के एकमात्र जीवित बचे हैं।  ऑर्डर के कुल समूह के सदस्य, क्लैड स्यूडोसुचिया, लगभग 250 मिलियन वर्ष पहले प्रारंभिक त्रैमासिक काल में दिखाई दिए, और मेसोज़ोइक युग के दौरान विविध हो गए। मगरमच्छ में सच्चे मगरमच्छ (परिवार Crocodylidae), घड़ियाल और केमन (परिवार Alligatoridae) शामिल हैं।

बड़े, ठोस रूप से निर्मित, छिपकली की तरह सरीसृप, मगरमच्छों के लम्बे चपटे थूथन होते हैं, बाद में संकुचित पुच्छ, और शिर के शीर्ष पर नेत्र, कान और नासिका छिद्र होते हैं। वे अच्छी तरह से तैरते हैं और भूमि पर "हाई वॉक" और "लो वॉक" में चल सकते हैं, जबकि छोटी प्रजातियां सरपट दौड़ने में भी सक्षम हैं। उनकी त्वचा मोटी होती है और गैर-अतिव्यापी तराजू में ढकी होती है। उनके शंक्वाकार, खूंटी जैसे दाँत और एक शक्तिशाली दंश होता है। उनके पास एक चार-प्रकोष्ठीय हृदय होता है और पक्षियों की तरह, फुफ्फुस के भीतर वायु प्रवाह की एक दिशात्मक लूपिंग प्रणाली होती है, लेकिन अन्य जीवित सरीसृपों की तरह वे असमतापी जीव होते हैं।

वे बृहत्स्तर पर मांसाहारी हैं, मछली, कठिनी, मृदुकवची, पक्षियों और स्तनधारियों पर भोजन करने वाली विभिन्न जातियाँ; भारतीय घड़ियाल जैसी कुछ प्रजातियाँ विशेष भोजी हैं, जबकि लवणीय जल के मगरमच्छ जैसी अन्य प्रजातियों का सामान्य आहार है। मगरमच्छ प्रायः एकान्त और प्रादेशिक होते हैं, यद्यपि सहकारी भोजन होता है।  जनन के दौरान, प्रमुख नर उपलब्ध मादाओं पर एकाधिकार करने की चेष्टा करते हैं। मादा छेदों या टीलों में अण्डे देती हैं और अधिकांश अन्य सरीसृपों के विपरीत, अपने अण्डे से निकले बच्चों की देखभाल करती हैं।
अंगूठाकार|मगरमच्छ जोडा
मगरमच्छों की कुछ प्रजातियों को मनुष्यों पर आक्रमण करने हेतु जाना जाता है। सर्वाधिक हमले नील मगरमच्छ से होते हैं। अवैध शिकार और पर्यावास विनाश सहित गतिविधियों के माध्यम से मगरमच्छों की संख्या हेतु मनुष्य सबसे बड़ा संकट हैं, किन्तु मगरमच्छों की खेती ने जंगली खाल में अवैध व्यापार को बहुत कम कर दिया है। प्राचीन मिस्र के बाद से विश्वभर की मानव संस्कृतियों में मगरमच्छों का कलात्मक और साहित्यिक प्रतिनिधित्व दिखाई दिया है।

## सन्दर्भ


## बाहरी कड़ियाँ

श्रेणी:मगरमच्छ
श्रेणी:उभयचर
श्रेणी:सरीसृप
घूमर

यह राजस्थान राज्य नृत्य के रूप में प्रसिद्ध है 
घूमर मूलतः गणगौर के पर्व से जुड़ा है लेकिन वर्तमान में विभिन्न मांगलिक अवसरों व पर्वों पर महिलाओं द्वारा किया जाता हैं 

प्रमुख वाद्ययंत्र - शहनाई, ढोल, नगाड़ा, आदि 
इस नृत्य में बार बार घूमने के साथ हाथों का लचकदार संचलन प्रभावित करने वाला है 

इस नृत्य में लहंगे के घेर को घुम्म कहते हैं 

इस नृत्य में घूमर के साथ अष्टताल कहरवा लगाया जाता है जिसे सवाई कहते है 

इसका विकास भील जाति की महिलाओं द्वारा सरस्वती माता की आराधना करते समय हुआ 

इसका संरक्षण 1986 में मुम्बई में किया गया था 

घूमर के समान नृत्य - लूर, घुमरा ,झुमरिया आदि 

राजस्थान में इसका प्रारंभ राजा उम्मेद सिंह के काल से माना जाता है 

घूमर प्रायः विशेष अवसरों जैसे कि विवाह समारोह, त्यौहारों और धार्मिक आयोजनों पर किया जाता है, और अक्सर कुछ घंटो तक चलता है।

## घूमर गीत

सामान्यतः निम्न गीतों पर घूमर नृत्य किया जाता है।
*"म्हारी घूमर"
*"चिरमी म्हारी चिरमली"
*"आवे हिचकी" - पारम्परिक राजस्थानी घूमर गीत 
*"घूमर"
*"जंवाई जी पावणा"
*"तारां री चुंदड़ी"
*"म्हारो गोरबन्द नखतरालो" 
*"म्हारी घूमर"
*"घूमर रे घूमर रे"
*"घूमर" - 2018 की फिल्म पद्मावत से

ये नृत्य गणगौर के अवसर पर आयोजित होता है ।।
इस नृत्य की वेशभूषा 80/120 कली का लंहगा है। घूमर नृत्य को राजस्थान का रजवाड़ी नृत्य भी कहते है।
## चित्र

File:Rajput Woman performing Ghoomar 01.jpg|
File:Ghoomar Dancer in Chokhi Rajasthan.jpg| घूमर नृत्य करती आदिवासी महिला 
File:Ghoomar.jpg|शादी में घूमर करती महिलाएं
File: Ghoomar dancers (Rajasthan, India, 2023).jpg|घूमर नृत्य करती महिलाएं


## सन्दर्भ

श्रेणी:राजस्थान के लोक नृत्य
श्रेणी:राजस्थानी संस्कृति
ऋषि

**ऋषि** अर्थात् "दृष्टा" भारतीय परंपरा में श्रुति ग्रंथों को दर्शन करने (यानि यथावत समझ पाने) वाले जनों को कहा जाता है। वे व्यक्ति विशिष्ट जिन्होंने अपनी विलक्षण एकाग्रता के बल पर गहन ध्यान में विलक्षण शब्दों के दर्शन किये उनके गूढ़ अर्थों को जाना व मानव अथवा प्राणी मात्र के कल्याण के लिये ध्यान में देखे गए शब्दों को लिखकर प्रकट किया। इसीलिये कहा गया - ऋषयो मन्त्र द्रष्टारः न तु कर्तारः। अर्थात् ऋषि तो मंत्र के देखनेवाले हैं नकि बनानेवाले। अर्थात् बनानेवाला तो केवल एक परमात्मा ही है। इसीलिये किसी भी मंत्र के जप से पूर्व उसका विनियोग अवश्य बोला जाता है। उदाहरणार्थ अस्य श्री 'ऊँ'कार स्वरूप परमात्मा गायत्री छंदः परमात्मा ऋषिः अन्तर्यामी देवता अन्तर्यामी प्रीत्यर्थे आत्मज्ञान प्राप्त्यार्थे जपे विनियोगः। ऋषि शब्द की व्युत्पत्ति 'ऋष' है जिसका अर्थ 'देखना' या 'दर्शन शक्ति' होता है। ऋषि के प्रकाशित कृतियों को *आर्ष* कहते हैं जो इसी मूल से बना है, इसके अतिरिक्त *दृष्टि* (नज़र) जैसे शब्द भी इसी मूल से हैं। सप्तर्षि आकाश में हैं और हमारे कपाल में भी।

ऋषि आकाश, अन्तरिक्ष और शरीर तीनों में होते हैं। 

महर्षि भारद्वाज ऋग्वेद के छठे मण्डल के द्रष्टा कहे गये हैं। इस मण्डल में भारद्वाज के 765 मन्त्र हैं। अथर्ववेद में भी भारद्वाज के 23 मन्त्र मिलते हैं। वैदिक ऋषियों में भारद्वाज-ऋषि का अति उच्च स्थान है। भारद्वाज के पिता बृहस्पति और माता ममता थीं।

## सप्त ऋषि
: *कश्यपोऽत्रिर्वसिष्ठश्च विश्वामित्रोऽथ गौतमः।
: *जमदग्निर्भरद्वाज इति सप्तर्षयः स्मृताः ॥
: (कश्यप, अत्रि, वसिष्ठ, विश्वामित्र, गौतम, जमदग्नि, भारद्वाज - ये सात ऋषि हैं।) 

;कुछ विख्यात ऋषि : 
* कश्यप
* अत्रि
* वशिष्ट
* विश्वामित्र
* गौतम
* जमदग्नि
*भारद्वाज
* कण्व
* कपिल
* शौनक
* याज्ञवल्क्य
*वाल्मिकी

## इन्हें भी देखें
*वेद

## बाहरी कड़ियाँ
*ऋषि हरते हैं लोगों के संताप
*ऋषि के बारे में सामान्य जानकारी

श्रेणी:हिन्दू धर्म
श्रेणी:ऋषि मुनि
वाचिक परम्परा

कथा, कहानी, लोकोक्ति, गान, भजन, कविता या अन्य मौखिक (अलिखित) साधनों द्वारा सांस्कृतिक तत्वों और परम्परा का संचार **वाचिक परम्परा** (oral tradition) कहलाती है। वाचित परम्परा के द्वारा विभिन्न समाज (किसी लेखन प्रणाली के बिना भी) वाचिक इतिहास, वाचिक साहित्य, वाचिक कानून तथा अन्य ज्ञान का एक पीढ़ी से दूसरी पीढ़ी में संचार करते आये हैं।

अन्य संस्कृतियों की भांति ही भारतीय संस्कृति में वाचिक परम्परा ने महत्वपूर्ण भूमिका अदा की है। भारतीय काव्य किसी न किसी रूप में वाचिक संस्कार से अभी तक सुवसित है। कविता की वाचिकता अभी भी है और वह लोक में आदर भी पाती है। श्रुति की रक्षा इसी परम्परा से हुई।

## इन्हें भी देखें
* परम्परा

## बाहरी कड़ियाँ
* वाचिक कविता भोजपुरी (विद्यानिवास मिश्र)

*
कर्मकाण्ड

**कर्म काण्ड**  वेद आधारित भारतीय दर्शन से संबंधित एक प्रक्रिया है। 
कर्मकाण्ड का तात्पर्य दक्षिणा के बदले में स्वामियों या धार्मिक ब्राह्मणों द्वारा दी जाने वाली अनुष्ठानिक सेवाओं से है ।
काल की देव:कोटी रीतियों का नाम है।

श्रेणी:हिन्दू धर्म
वसिष्ठ

**वसिष्ठ** वैदिक काल के विख्यात ऋषि थे। वे उन सात ऋषियों (सप्तर्षि) में से एक हैं जिन्हें ईश्वर द्वारा सत्य का ज्ञान एक साथ हुआ था और जिन्होंने मिलकर वेदों का दर्शन किया (वेदों की रचना की, ऐसा कहना अनुचित होगा क्योंकि वेद तो अनादि है)। उनकी पत्नी अरुन्धती हैं। वह योग-वासिष्ठ में राम के गुरु हैं। वशिष्ठ राजा दशरथ के राज गुरु भी थे।

वसिष्ठ ब्रम्हा  के मानस पुत्र थे। त्रिकालदर्शी ऋषि थे। विश्वामित्र ने इनके 100 पुत्रों को मार दिया था, फिर भी इन्होंने विश्वामित्र को क्षमा कर दिया। सूर्य वंशी राजा इनकी आज्ञा के बिना कोई धार्मिक कार्य नही करते थे। त्रेता के अंत मे ये ब्रम्हा लोक चले गए थे।

आकाश में चमकते सात तारों के समूह में पंक्ति के एक स्थान पर वसिष्ठ को स्थित माना जाता है। वशिष्ठ का विवाह दक्ष प्रजापति और प्रसूति की पुत्री अरुंधती से हुआ था। 
thumb|center|500px| दूसरे (दाहिने से) वशिष्ठ और उनकी पत्नी अरुंधती को दिखाया गया है। अंग्रेज़ी में सप्तर्षि तारसमूह को ''बिग डिपर'' या ''ग्रेट बियर'' (बड़ा भालू) कहते हैं और वशिष्ठ-अरुंधती को ''अल्कोर-मिज़र'' कहते हैं।

## सन्दर्भ

श्रेणी:ऋषि मुनि
श्रेणी:ऋग्वेद
गुरु

**गुरु** वह है जो ज्ञान दे। संस्कृत भाषा के इस शब्द का अर्थ शिक्षक और उस्ताद से लगाया जाता है। इस आधार पर व्यक्ति का पहला गुरु माता-पिता को माना जाता है। दूसरा गुरु शिक्षक होता है जो अक्षर ज्ञान करवाता है। उसके बाद कई प्रकार के गुरु जीवन में आते हैं जो बुनियादी शिक्षाएं देते हैं। कुछ ज्ञान या क्षेत्र के "संरक्षक, मार्गदर्शक, विशेषज्ञ, या गुरु" के लिए एक संस्कृत शब्द है। अखिल भारतीय परंपराओं में, गुरु एक शिक्षक से अधिक होता है।  संस्कृत में, गुरु का शाब्दिक अर्थ है अंधकार को दूर करने वाला।  परंपरागत रूप से, गुरु शिष्य (या संस्कृत में चेला) या छात्र के लिए एक श्रद्धेय व्यक्ति है, गुरु एक "परामर्शदाता के रूप में सेवा करता है, जो मूल्यों को ढालने में मदद करता है, अनुभवात्मक ज्ञान को उतना ही साझा करता है जितना कि शाब्दिक ज्ञान, जीवन में एक अनुकरणीय, एक प्रेरणादायक  स्रोत और जो एक छात्र के आध्यात्मिक विकास में मदद करता है"। हिन्दू तथा सिक्ख धर्म में गुरु का अर्थ धार्मिक नेताओं से भी लगाया जाता है। सिक्खों के दस गुरु थे। आध्यात्मिक ज्ञान कराने वाले गुरु का स्थान इन सबमें ऊपर माना गया है। हालांकि इस तथ्य को आधार बनाकर कई मौका परस्त कथित लालची गुरुओं ने इस महानतम गुरु की पदवी को बदनाम भी किया है जिनमें कई उजागर भी हो चुके हैं। 

## सन्दर्भ

श्रेणी: धर्म
श्रेणी:गुरु
श्रेणी:अध्यात्म
श्रेणी:ज्ञान
ज्ञान

निरपेक्ष सत्य की स्वानुभूति ही ज्ञान है। यह प्रिय-अप्रिय, सुख-दु:ख इत्यादि भावों से निरपेक्ष होता है। इसका विभाजन विषयों के आधार पर होता है। विषय पाँच होते हैं - रूप, रस, गंध, शब्द और स्पर्श। 
thumb|ज्ञान की शास्त्रीय परिभाषा
ज्ञान लोगों के भौतिक तथा बौद्धिक सामाजिक क्रियाकलाप की उपज, संकेतों के रूप में जगत के वस्तुनिष्ठ गुणों और संबंधों, प्राकृतिक और मानवीय तत्त्वों के बारे में विचारों की अभिव्यक्ति है। ज्ञान दैनंदिन तथा वैज्ञानिक हो सकता है। वैज्ञानिक ज्ञान आनुभविक और सैद्धांतिक वर्गों में विभक्त होता है। इसके अलावा समाज में ज्ञान की मिथकीय, कलात्मक, धार्मिक तथा अन्य कई अनुभूतियाँ होती हैं। सिद्धांततः सामाजिक-ऐतिहासिक अवस्थाओं पर मनुष्य के क्रियाकलाप की निर्भरता को प्रकट किये बिना ज्ञान के सार को नहीं समझा जा सकता है। ज्ञान में मनुष्य की सामाजिक शक्ति संचित होती है, निश्चित रूप धारण करती है तथा विषयीकृत होती है। यह तथ्य मनुष्य के बौद्धिक कार्यकलाप की प्रमुखता और आत्मनिर्भर स्वरूप के बारे में आत्मगत-प्रत्ययवादी सिद्धांतों का आधार है। स्वाभाविक और सहज शब्दों में हम ज्ञान को इस प्रकार परिभाषित कर सकते हैं "अनुभव की अनुभूति ही ज्ञान कहलाता है।"

## सन्दर्भ
Gyan Ka Madhyam

श्रेणी:ज्ञानमीमांसा
श्रेणी:दर्शन
तैत्तिरीय संहिता

**तैत्तिरीय संहिता** में ७ काण्ड, ४४ प्रपाठक, तथा ६३१ अनुवाक हैं जिसका वर्ण्यविषय यज्ञीय कर्मकाण्ड (पौरोडास, याजमान, वाजपेय, राजसूय इत्यादि नाना यागानुष्ठान) का विशद वर्णन है। वेदों के एकमात्र सर्वातिशायी भाष्यकार सायण तैत्तिरीय शाखा के ही अनुयायी थे और उन्होने सर्वप्रथम तैत्तिरीय संहिता पर ही अपना वैदुष्यपूर्ण भाष्य लिखा। 

## इन्हें भी देखें
*तैत्तिरीय शाखा
* तितरम
## बाहरी कड़ियाँ
*तैत्तिरीय संहिता(विस्वर)
*तैत्तिरीय संहिता(सस्वर)
* तैत्तिरीय संहिता (महर्षि प्रबन्धन विश्वविद्यालय)
* तैत्तिरीय संहिता का अंग्रेजी अनुवाद

श्रेणी:धर्मग्रन्थ
श्रेणी:वेद
श्रेणी:हिन्दू धर्म
लगध

ऋषि **लगध** वैदिक ज्योतिषशास्त्र के प्रसिद्ध ग्रन्थ वेदांग ज्योतिष के प्रणेता हैं। इनका काल ५०० ईसापूर्व माना जाता है। इस ग्रन्थ का उपयोग करके वैदिक यज्ञों के अनुष्ठान का समय निश्चित किया जाता था। इसे भारत में गणितीय खगोलशास्त्र पर आद्य ग्रन्थ माना जाता है। **तिथि** (महीने का १/३०) का एक मानक समय मात्रक के रूप में प्रयोग लगध ऋषि का एक प्रमुख नवोन्मेष है। इन्होंने ऋग्वेद से सम्बन्धित आर्चज्योतिष तथा यजुर्वेद से सम्बन्धित यजुषज्योतिष की भी रचना की।

## सन्दर्भ

* T. S. Kuppanna Sastry, Vedanga Jyotisa of Lagadha. Indian National Science Academy, New Delhi, 1985.

## इन्हें भी देखें
* वेदाङ्ग ज्योतिष
* भारतीय गणितज्ञ सूची

श्रेणी:भारतीय गणितज्ञ
आकाश

right|thumb|300px|ऊँचाई से वायुयान द्वारा आकाश का दृष्य
किसी भी खगोलीय पिण्ड (जैसे धरती) के वाह्य अन्तरिक्ष का वह भाग जो उस पिण्ड के सतह से दिखाई देता है, वही **आकाश** अथवा **आसमान** (अंग्रेज़ी: sky) है। अनेक कारणों से इसे परिभाषित करना कठिन है। दिन के प्रकाश में पृथ्वी का आकाश गहरे-नीले रंग के सतह जैसा प्रतीत होता है जो हवा के कणों द्वारा प्रकाश के प्रकीर्णन के परिणामस्वरूप घटित होता है। जबकि रात्रि में हमे धरती का आकाश तारों से भरा हुआ काले रंग का सतह जैसा जान पड़ता है।

## रंग

आकाश का रंग उसका अपना नहीं होता है। सूर्य से आने वाला  प्रकाश जब आकाश में उपस्थित धूल इत्यादि से मिलता है तो वह छितरता जाता है। नीला रंग, अपने अपेक्षाकृत कम तरंगदैर्घ्य के कारण, अन्य रंगों की अपेक्षा अधिक छितरता है। इसलिए आकाश का रंग नीला दिखता है पर यह हर बार नीला हो ज़रूरी नहीं कई बार यह पीला या लाल रंग का भी दिखाई देता है।

## आकाश का विलोम शब्द
आकाश का विलोम शब्द “**पाताल**” है।

**आकाश** का अर्थ होता है “स्वर्ग” या “आसमान”।

“**पाताल**” का अर्थ होता है “बहुत नीचे की तल” या “अंतरिक्ष की निचली परत”।

और पढ़ें

## अन्य नाम
आकाश के अन्य नाम है:

* नभ
* आसमान
* अम्बर
* व्योम
* निलाम्बर
* गगन

## भारतीय धर्म-दर्शन में आकाश
प्राचीन भारतीय धर्म ग्रंथों के अनुसार सृष्टि का निर्माण पांच तत्वों से हुआ माना जाता है जिनमें कि एक आकाश है (बाकी चार हैं-पृथ्वी, वायु, जल, अग्नि)। यदि तुलना की जाए तो भारतीय धर्म-दर्शन में वर्णित आकाश की अवधारणा वर्तमान वैज्ञानिक ज्ञान और शब्दावली के एक अयाम "स्थान" (स्पेस) के निकट प्रतीत होता है। इसका एक उदाहरण अष्टावक्र गीता का निम्न श्लोक हैं- 

एकं सर्वगतं व्योम बहिरन्तर्यथा घटे । नित्यं निरन्तरं ब्रह्म सर्वभूतगणे तथा ।।
:जिस प्रकार एक ही सर्वव्यापक आकाश घड़े के अंदर व बाहर है, उसी प्रकार सदा स्थिर (सदा विद्यमान) व सदा गतिमान (सदा रहने वाला) ब्रह्म सभी भूतों (all existence) में है। 

तज्ज्ञस्य पुण्यपापाभ्यां स्पर्शो ह्यन्तर्न जायते । न ह्याकाशस्य धूमेन दृश्यमानापि सङ्गतिः ।।४- ३।।
:उसे (ब्रह्म को) जानने वाला अपने अंत में पाप व पुण्य को स्पर्श नहीं करता, यह ऐसा ही है जैसे ऊपर से कितना ही प्रतीत हो किंतु वास्तव में धुआं कभी आकाश को स्पर्श नहीं करता।

## सन्दर्भ

श्रेणी:अंतरिक्ष
श्रेणी:वायुमण्डल
श्रेणी:मौसम
श्रेणी:मौसम विज्ञान
गौतम

संस्कृत साहित्य में **गौतम** का नाम अनेक विद्याओं से संबंधित है। वास्तव में गौतम ऋषि के गोत्र में उत्पन्न किसी व्यक्ति को 'गौतम' कहा जा सकता है अत: यह व्यक्ति का नाम न होकर गोत्रनाम है। वेदों में गौतम मंत्रद्रष्टा ऋषि माने गए हैं। एक मेधातिथि गौतम, धर्मशास्त्र के आचार्य हो गए हैं'गौतम' अथवा (पाली में 'गोतम') कहा गया है। न्यायसूत्रों के रचयिता भी गौतम माने जाते हैं। उपनिषदों में भी गौतम नामधारी अनेक व्यक्तियों का उल्लेख मिलता है। पुराणों, महाभारत तथा रामायण में भी गौतम की चर्चा है। यह कहना कठिन है कि ये सभी गौतम एक ही हैंं। गौतम ब्राम्हण लिखते है

रामायण में ऋषि गौतम तथा उनकी पत्नी अहल्या की कथा मिलती है। अहल्या के श्राप का उद्धार राम ने मिथिला के रास्ते में किया था। अत: गौतम का निवास मिथिला में ही होना चाहिए और यह बात मिथिला में 'गौतमस्थान' तथा 'अहल्यास्थान' नाम से प्रसिद्ध स्थानों से भी पुष्ट होती है। चूँकि न्यायशास्त्र के लिये मिथिला विख्यात रही है अत: गौतम (नैयायिक) का मैथिल होना इसका मुख्य कारण हो सकता है।

## लोग जिनके नाम में गौतम आता है
* **[[गौतम बुद्ध]]**- बौद्ध धर्म के प्रवर्तक महात्मा बुद्ध
* **[[इंद्रभूति गौतम|इंद्रभुति गौतम]]**- तीर्थंकर महावीर के गणधर
* **[[अक्षपाद गौतम]]**- हिन्दू ऋषि, न्याय दर्शन के प्रवर्तक
* **[[महर्षि गौतम|गौतम ऋषि]]** - जो सप्तर्षियों में से एक हैं।
* **[[क्षत्रिय]] [[राजपूत]] और([[ब्राह्मणों]] ** गोत्र जो हिन्दू और बोद्ध दोनों धर्मो में पाया जाता है

## अन्य
* **अत्रि** ऋषि के सन्तान जो नेपाल, दार्जीलिंग, तथा सिक्किम के नेपाली ब्राह्मणों का एक वंश जिन्हें **गोतामे** नाम से भी जाना जाता है| इनका गोत्र अत्रि है| गौतम ब्राह्मणों और राजपुत का गोत्र होता है
कण्व

**कण्व** वैदिक काल के विख्यात ऋषि थे। इन्हीं के आश्रम में हस्तिनापुर के राजा दुष्यंत की पत्नी शकुंतला एवं उनके पुत्र भरत का लालन पालन हुआ था। जिनके नाम से हमारे देश का नाम भारत वर्ष रखा गया सोनभद्र में जिला मुख्यालय से आठ किलो मीटर की दूरी पर कैमूर शृंखला के शीर्ष स्थल पर स्थित कण्व ऋषि की तपस्थली है जो कंडाकोट नाम से जानी जाती है|

श्रेणी:ऋषि मुनि
श्रेणी:महाभारत के पात्र
श्रेणी:महाभारत के पात्र
हरतालिका व्रत

**हरतालिका व्रत ** को हरतालिका तीज या तीजा भी कहते हैं। यह व्रत भाद्रपद मास के शुक्ल पक्ष की तृतीया को हस्त नक्षत्र के दिन होता है। इस दिन कुमारी और सौभाग्यवती स्त्रियाँ गौरी-शंकर की पूजा करती हैं। विशेषकर उत्तर प्रदेश के पूर्वांचल और बिहार में मनाया जाने वाला यह त्योहार करवाचौथ से भी कठिन माना जाता है क्योंकि जहां करवाचौथ में चन्द्र देखने के उपरांत व्रत सम्पन्न कर दिया जाता है, वहीं इस व्रत में पूरे दिन निर्जल व्रत किया जाता है और अगले दिन पूजन के पश्चात ही व्रत सम्पन्न जाता है। इस व्रत से जुड़ी एक मान्यता यह है कि इस व्रत को करने वाली स्त्रियां पार्वती जी के समान ही सुखपूर्वक पतिरमण करके शिवलोक को जाती हैं।

सौभाग्यवती स्त्रियां अपने सुहाग को अखण्ड बनाए रखने और अविवाहित युवतियां मन अनुसार वर पाने के लिए हरितालिका तीज का व्रत करती हैं। सर्वप्रथम इस व्रत को माता पार्वती ने भगवान शिव शङ्कर के लिए रखा था। इस दिन विशेष रूप से गौरी−शंकर का ही पूजन किया जाता है। इस दिन व्रत करने वाली स्त्रियां सूर्योदय से पूर्व ही उठ जाती हैं और नहा धोकर पूरा श्रृंगार करती हैं। पूजन के लिए केले के पत्तों से मंडप बनाकर गौरी−शंकर की प्रतिमा स्थापित की जाती है। इसके साथ पार्वती जी को सुहमें भजन, कीर्तन करते हुए जागरण कर तीन बार आरती की जाती है और शिव पार्वती विवाह की कथा सुनी जाती है।

## व्रत की अनिवार्यता
इस व्रत की पात्र कुमारी कन्याएँ व सुहागिन महिलाएँ दोनों ही हैं परन्तु एक बार व्रत रखने  उपरांत जीवन पर्यन्त इस व्रत को रखना पड़ता है। यदि व्रती महिला गंभीर रोगी स्थिति में हो तो उसके स्थान पर दूसरी महिला व उसका पति भी इस व्रत को रख सकने का विधान है। अधिकतर यह व्रत पूर्वी उत्तरप्रदेश और बिहार के लोग मनातें हैं । महाराष्ट्र में भी इस व्रत का पालन किया जाता है क्योंकि अगले दिन ही गणेश चतुर्थी के दिन गणेश स्थापना की जाती है ।

## व्रत का समापन
इस व्रत के व्रती को शयन का निषेध है, इसके लिए उसे रात्रि में भजन कीर्तन के साथ रात्रि जागरण करना पड़ता है। प्रातः काल स्नान करने के पश्चात् श्रद्धा एवम भक्ति पूर्वक किसी सुपात्र सुहागिन महिला को श्रृंगार सामग्री ,वस्त्र ,खाद्य सामग्री ,फल ,मिष्ठान्न एवम यथा शक्ति आभूषण का दान करना चाहिए। यह व्रत बहुत ही महत्वपूर्ण माना जाता है । प्रत्येक सौभाग्यवती स्त्री इस व्रत को रखने में अपना परम सौभाग्य समझती है ।

## सन्दर्भ

## बाहरी कड़ियाँ
*पूर्वांचल और बिहार में हरितालिका तीज की बड़ी मान्यता है (प्रभासाक्षी)
*हरतालिका तीज 2019 कब है ? व्रत-नियम ( एस्ट्रोसेज)

श्रेणी:हिन्दू त्यौहार